Missatge: Benach vol que el Parlament lideri una resposta "contundent" si el TC retalla el text     El president del Parlament, Ernest Benach, ha afirmat que la Cambra catalana és la que ha de liderar una resposta "clara, contundent i sense matisos" si el Tribunal Constitucional (TC) retalla l'Estatut, en col·laboració amb la societat civil per deixar clar que Catalunya "té una sola veu".    "Tenint en compte la naturalesa parlamentària de l'Estatut, és lògic que sigui el Parlament el que tingui la responsabilitat d'intentar donar aquesta resposta com a país", ha dit en declaracions als periodistes a la Cambra catalana.    Ha expressat la seva convicció que el text és constitucional, pel que ha advocat per continuar desplegant l'Estatut amb "màxima normalitat" com, per exemple, amb l'elaboració de lleis com la del Síndic de Greuges.   Segons la seva opinió, es fa "difícil" pensar que un text que ha superat tots els requisits i que, finalment, ha estat avalat en referèndum pels catalans sigui modificat. "Això hauria de ser molt sagrat", ha dit.    Tot i que no ha volgut concretar en què consistiria una resposta "contundent", ha aclarit que es posarà en contacte amb els grups parlamentaris per informar-los sobre aquesta qüestió. Enllaç
Emocions: no emotion

Resposta: José Zaragoza, 30/4/2008: "La sentència del TC l'acatarem tots, i qui no l'acati cometrà un delicte"Trencaràs amb el partit d'en José Zaragoza, Benach? Oi que no? Doncs no facis comèdia.
Emocions: anger